Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisida
(decree, 2024-12-28)

Oʻzbekiston Respublikasi Prezidentining 2023-yil 2-sentabrdagi “Kapital bozorini rivojlantirishning qoʻshimcha chora-tadbirlari toʻgʻrisida”gi PQ-291-son va 2023-yil 30-noyabrdagi “Raqamli mahsulotlar (xizmatlar) isteʼmolchilari huquqlarini himoya qilish va raqamli texnologiyalar vositasida sodir etiladigan huquqbuzarliklarga qarshi kurashishni kuchaytirish choralari toʻgʻrisida”gi PQ-381-son qarorlariga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2021-yil 13-apreldagi “Kapital bozorini yanada rivojlantirish chora-tadbirlari toʻgʻrisida”gi PF-6207-son Farmonida: a) 2-bandda: toʻrtinchi xatboshi chiqarib tashlansin; beshinchi xatboshi toʻrtinchi xatboshi deb hisoblansin; b) 1-ilova 2-boʻlimining uchinchi xatboshisidagi “DUK” qisqartmasi “AJ” qisqartmasi bilan almashtirilsin; v) 3-ilova oʻz kuchini yoʻqotgan deb hisoblansin. 2. Oʻzbekiston Respublikasi Prezidentining 2021-yil 30-apreldagi “Milliy qonunchilik bazasini kompleks tizimlashtirish chora-tadbirlari toʻgʻrisida”gi PF-6218-son Farmoniga 3-ilovaning “Vazirliklar” boʻlimi 26-pozitsiyasi “Idoraviy mansub tashkilotlar” bobining 2-bandi oʻz kuchini yoʻqotgan deb hisoblansin. 3. Oʻzbekiston Respublikasi Prezidentining 2022-yil 8-apreldagi “Tadbirkorlik muhitini yaxshilash va xususiy sektorni rivojlantirish orqali barqaror iqtisodiy oʻsish uchun shart-sharoitlar yaratish borasidagi navbatdagi islohotlar toʻgʻrisida”gi PF-101-son Farmoniga 9-ilovaning 19 va 20-pozitsiyalari chiqarib tashlansin. 4. Oʻzbekiston Respublikasi Prezidentining 2022-yil 9-noyabrdagi “Tadbirkorlik faoliyatini davlat tomonidan tartibga solishni soddalashtirish chora-tadbirlari toʻgʻrisida”gi PF-244-son Farmoniga 1-ilovaning 1-pozitsiyasi “Vakolatli organ nomi” ustunidagi “Axborot texnologiyalari va kommunikatsiyalarini rivojlantirish vazirligi” soʻzlari “Istiqbolli loyihalar milliy agentligi” soʻzlari bilan almashtirilsin. 5. Oʻzbekiston Respublikasi Prezidentining 2023-yil 21-iyuldagi “Maʼmuriy islohotlar doirasida investitsiyalar, sanoat va savdo sohasida davlat boshqaruvini samarali tashkil qilish chora-tadbirlari toʻgʻrisida”gi PF-111-son Farmoni 1-bandining oltinchi xatboshisidan “hamda elektron tijoratni rivojlantirish” soʻzlari chiqarib tashlansin. 6. Oʻzbekiston Respublikasi Prezidentining 2018-yil 14-maydagi “Elektron tijoratni jadal rivojlantirish chora-tadbirlari toʻgʻrisida”gi PQ-3724-son qarorining 9-bandi quyidagi tahrirda bayon etilsin: “9. Milliy reyestrni shakllantirish, yuritish va kelgusida rivojlantirish vazifasi Oʻzbekiston Respublikasi Istiqbolli loyihalar milliy agentligiga yuklansin”. 7. Oʻzbekiston Respublikasi Prezidentining 2018-yil 20-sentabrdagi “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurash boʻyicha idoralararo komissiyani tashkil etish toʻgʻrisida”gi PQ-3947-son qarorining 6-bandida: a) “b” kichik band quyidagi tahrirda bayon etilsin: “b) Oʻzbekiston Respublikasi iqtisodiyot va moliya vazirining oʻrinbosari A.Y. Xaydarovga — lizing xizmatlarini koʻrsatuvchi tashkilotlar, auditorlik tashkilotlari, qimmatbaho metallar va qimmatbaho toshlar bilan bogʻliq operatsiyalarni amalga oshiruvchi tashkilotlar xavflari boʻyicha”; b) “j” kichik band quyidagi tahrirda bayon etilsin: “j) Oʻzbekiston Respublikasi Istiqbolli loyihalar milliy agentligi direktorining birinchi oʻrinbosari V.Y. Pakka — Agentlik tomonidan tartibga solinadigan sohalardagi xavflar boʻyicha”. 9. Oʻzbekiston Respublikasi Prezidentining 2023-yil 24-martdagi “Davlat aktivlarini boshqarish agentligi faoliyatini samarali tashkil etish chora-tadbirlari toʻgʻrisida”gi PQ-101-son qarorida: 2-ilovaning 3-pozitsiyasi chiqarib tashlansin; 3-ilovadan “Qimmatli qogʻozlar markaziy depozitariysi” AJ” bloki chiqarib tashlansin. 10. Oʻzbekiston Respublikasi Prezidentining 2022-yil 8-noyabrdagi “Korporativ munosabatlarning huquqiy asoslarini yanada takomillashtirish chora-tadbirlari toʻgʻrisida”gi PQ-415-son qaroriga ilovaning 1 — 6, 9, 13 va 14-pozitsiyalari chiqarib tashlansin. 11. Oʻzbekiston Respublikasi Prezidentining 2023-yil 2-sentabrdagi “Kapital bozorini rivojlantirishning qoʻshimcha chora-tadbirlari toʻgʻrisida”gi PQ-291-son qarorida: a) 4-bandda: ikkinchi xatboshi chiqarib tashlansin; uchinchi — beshinchi xatboshilar tegishincha ikkinchi — toʻrtinchi xatboshilar deb hisoblansin; b) 4-ilovada: 15-pozitsiya chiqarib tashlansin; 26-pozitsiyaning “Amalga oshirish mexanizmi” ustunida: ikkinchi xatboshi chiqarib tashlansin; uchinchi — oltinchi xatboshilar tegishincha ikkinchi — beshinchi xatboshilar deb hisoblansin.